書母

書母，係中古漢語聲母，屬齒音中嘅正齒音，屬章組，係全清聲母。喺後世佢同生母合流成審母，因爲喺韻圖三等，所以又叫審三。

擬音 
學界一致擬成/ɕ/。

上古來源 
喺上古音研究，有個定論叫照三歸知，意思係話書母來源自知組。

喺粵語嘅演變 
書母喺粵語同心母合流，成s，聲調喺陰聲調。

下面係一啲例字嘅古今音對比，第一欄例字，第二欄中古音，第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變 
同粵語歸入心母，對應嘅吳拼係s。

喺普通話嘅演變 
書母喺普通話係捲脷音，讀sh。

喺日文嘅演變 
無論吳音漢音，都係讀さ行。

喺韓文嘅演變 
同粵語一樣，讀ㅅ。

喺越南文嘅演變 
讀th，聲調喺陰聲調。

類:中古漢語